樊玉衝

樊玉衝（），字玄之，號棠軒，湖廣黄州府黄冈县人，明朝政治人物。

生平 
玉衝事親以孝聞，性淡泊，無所苟。与弟樊玉衢师事漢川名儒张甄山緒，奋勉于学。登萬歷二十二年甲午鄉試，二十三年（1595年）聯捷乙未科進士。授商城知县，調知崑山縣，是秋雨水傷稼，駕小艇巡视村落，与饥民相對噉菜粥，民皆感泣。在昆山六年，邑大治，去之日，敝箧一肩而已。是時方推吏部文選司，聞父病，乞歸養，衣不解帶者數月，歲余以勞瘁卒，商城、昆山民皆祠祀之。督学董其昌私谥“孝介”先生。崇禎初赠卿衔，敕建专祠。

著作
著有《智品》十卷。

家族 
父樊煒，興隆教授，載儒林傳，生子五人：玉衡、玉衝、玉衢、玉御、玉衛。兄樊玉衡，万历十一年癸未进士。

無子，有一女，與汉阳李若愚爲姻。妻余氏苦節，弟玉衢則奉嫂如母。

参考文献

Y
明朝商城縣知縣
明朝昆山县知县
萬曆二十二年甲午科湖廣鄉試舉人